Heilbrigðisráðherra segir til skoðunar í ráðuneytinu að flytja rannsóknarhluta leghálsskimana aftur heim til Landspítalans. Forstjóri Heilsugæslu höfuðborgarsvæðisins segir það vera besta kostinn.
Svandís sagði í viðtali í morgunútvarpi Rásar tvö að rannsóknir ytra hefðu tekið of langan tíma og að áhyggjuefni væri hve traustið til breytinganna væri lítið í samfélaginu.
Og þess vegna höfum við verið að ræða það að undanförnu við heilsugæsluna og landspítala að mögulega að flytja þennan rannsóknarhluta hingað heim.
Með þeim undirbúning sem landspítalinn þarf á að halda, með því að tryggja mönnun, tækjabúnað og húsnæði.
Óskar Reykdalsson forstjóri Heilsugæslu höfuðborgarsvæðisins segir raunhæft að Landspítalinn taki að sér rannsóknirnar.
Landlæknir er búinn að gefa út gott yfirlit yfir það hvernig best er að tryggja gæði og öryggi
og landspítalinn hefur sagt að þeir geti gert það samkvæmt sem landlæknir hefur sett upp
Óskar og Svandís eru sammála um að tilfærslan útheimti mikinn undirbúning. Málið snúist fyrst og fremst um öryggi þjónustunnar - Landspítalinn telji sig geta tekið við verkefninu en tryggja verði að spítalinn fái þann tíma sem þarf til undirbúnings.
Opna þessar rannsóknarstofur, ráða fólk og kaupa tækjabúnað og starta þannig að
það mun taka einhvern tíma. Við þurfum að tryggja að ekki verði rof á þjónustu ef af verður. Þannig að það er mjög mikilvægt að þetta verði vel undirbúið og vandað.
Svandís vonast til að ráðuneytið og heilsugæslan geti greint frá þessu með nákvæmari hætti á næstu dögum.
Heilbrigðisráðherra fyrirhugar að flytja rannsóknarhluta leghálsskimana til Landspítala að nýju. Forstjóri heilsugæslu höfuðborgarsvæðisins fagnar áformunum. 